Կառավարությունը տեսչությունների վերակազմավորումն սկսել էր դեռ 2009 թվականին, բայց գործընթացի հիմնական մասն իրականացվեց վերջին ամիսներին։ Նորաստեղծ տեսչական մարմինները գործելու են սեպտեմբերից։ Իսկ հին կառույցների գործունեության վերջնաժամկետն օգոստոսի 21-ն էր։ Ըստ տեսչական բարեփոխումների խմբի ղեկավար Հայկ Այվազյանի, այս պահի դրությամբ 3 տեսչական մարմին է ձեւավորված՝ շուկայի վերահսկողության, բնապահպանական եւ առողջապահական տեսչական մարմինները։ «Մյուսները ձեւավորման փուլում են։ «Տեսչական մարմինների մասին» ՀՀ օրենքի պահանջների համաձայն, մինչեւ 2018 թ. հունվարի 9-ը բոլոր տեսչական մարմինները պետք է ստեղծված լինեն։ Իսկ այս երեքն արդեն գործում են»,- ասաց նա՝ ավելացնելով, որ առաջիկայում բուռն գործընթաց է սպասվում։